Longviva pino

La **longviva pino** (*Pinus longaeva*) estas longvivanta arbospecio trovebla en la pli altaj montaroj de sudokcidenta Usono. La specio estas unu el la tri proksime parencaj arboj angle konataj kiel *bristlecone pines* kaj estas ankaŭ kelkfoje angle nomata *intermountain* aŭ *western bristlecone pine*  . Unu individuo de tiu specio, konata kiel "Metuŝelaĥ-arbo", estas la plej maljuna neklona organismo en la mondo.

La scienca latina nomo *longaeva* signifas "grandaĝa".

## Priskribo 
maldekstra|eta|220px|Detalo de strobilo de longviva pino, Snek-Montaro, Nevado.
maldekstra|eta|220px|Juna ŝoso, kun 5-pinglaj aroj, en Longviv-pina Arbaro.
Tiu mezgranda arbo atingas alton de 5 al 15 metroj kaj trunkodiametron de 2,5 al 3,6 metroj. La ŝelo estas hele oranĝkolora-flava, maldika kaj skameca je la bazo de la trunko. La folioj ('pingloj') estas kvinope faske aranĝitaj, fortaj, 2,5 al 4&nbsp;cm longaj, malhele verdaj al bluaj-verdaj je la ekstera surfaco, kun stomoj limigitaj al hele blanka strio je la internaj surfacoj. La folioj prezentas la plej longan persiston pri iu ajn planto, kun iuj restantaj verdaj dum 45 jaroj. Tiuj maljunaj arboj havas nodecan kaj kriplarban aspekton, speciale tiuj trovitaj je altaj altitudoj kaj havas ruĝ-brunan ŝelon kun profundaj sulkoj . Kiam la arbo pliaĝas, multo de ĝia kambiuma tavolo povas morti. En tre maljunaj specimenoj, ofte nur mallarĝa strio de vivanta histo ligas la radikojn al kelke da vivantaj branĉoj.

La strobiloj estas ovoidaj-cilindraj, longas de 5 al 10&nbsp;cm kaj larĝas de 3 al 4&nbsp;cm kiam fermitaj, komence verdaj aŭ purpuraj, maturiĝantaj oranĝkolore-brune kiam ili aĝas 16 monataj, kun multnombraj maldikaj, rompiĝemaj skvamoj, ĉiu skvamo kun speco de pikaĵo kiu longas de 2 al 5&nbsp;mm. La strobiloj malfermiĝas al larĝo de 4 al 6&nbsp;cm kiam maturaj, liberigantaj la semojn tuj post malfermiĝo. La semoj longas 5&nbsp;mm, kun flugilo de 12 al 22&nbsp;mm; ili plejofte estas vente dissemitaj, sed iuj ankaŭ estas disvastigitaj per la kolumbia nucifrago.

La longviva pino diferencas de arista pino (*Pinus aristata*) pri la pingloj de *P. longaeva* kiuj ĉiam havas du rezinaj kanaletojn, kaj tiuj ĉi ne estas interrompitaj, do ne ĉeestas la karakterizaj blankaj rezino-makuletoj aperantaj sur la pingloj de arista pino. Longviva pino diferencas de balfur-pino ( *Pinus balfouriana* ) ĉar la strobilaj pikaĵoj de longviva pino longas pli ol 2&nbsp;mm, kaj la konusoj havas pli rondan ( ne konusan ) bazon. La verdaj pinaj pingloj havas botelo-brosan aspekton. La angla nomo *bristlecone pine* referencas al malhele purpuraj femalaj strobiloj kiuj portas kurbigitajn pikaĵojn je ilia surfaco .

## Arealo kaj ekologio 
eta|220px|Longviva pino, Blanka Montaro, Kalifornio.
Tiu nearktisa specio troviĝas en Utaho, Nevado kaj orienta Kalifornio. En Kalifornio, ĝi estas limigita al Blanka Montaro, Injo-Montaro, kaj Panamint-Montaro, en Mono- kaj Injo-Kantonoj. En Nevado, ĝi troviĝas en plimulto de la pli altaj montaroj de Baseno kaj Montaro (*Basin and Range*) el la Akvofonto-Montaro apud Lasvegaso norde de Rubi-Montaro, kaj en Utaho, nordoriente de South Tent en Vasatĉ-Montaro.

Longviva pinoj estas protektataj en nombro da areoj posedataj de la usona registaro, kiel Longviv-pina Arbaro en Blankaj arbaroj (Kalifornio) kaj Grand-basena Nacia Parko ( Nevado ). Tie hakado aŭ kolektado de arboj ne estas permesita . La specio estas en la Internacia Ruĝa Listo de Endanĝeritaj Specioj de la Internacia Unio por la Konservo de Naturo .

El la specimenoj de Blanka Montaro, la plej maljunaj arboj troviĝas je norden-fruntantaj deklivoj, kun averaĝo de 2 000 jaroj, kompare kun la 1 000 jara averaĝo je la sudaj deklivoj .

## Notoj 
## Vidu ankaŭ 
* Grand-basenaj montarbaroj

## Bibliografio 
*  
*  
*   Listed as Vulnerable (VU B1+2e v2.3)

## Eksteraj ligiloj 
*  La maljuna longviva pino.
*  Foto de strobilo (vidu suben).
*  Longviva pino je alta altitudo.
*  Longviva pino (*Las Vegas Review Journal*)

Kategorio:Pinacoj
Kategorio:Nearktisa flaŭro
Kategorio:Arboj de Nordameriko